تورکیه جمهوریتی جمهور باشلیغی رجب طیب ایردوغان اونلب کیشی حیاتینی یوقاتگن پارتلش یوز بیرگن لبنان نینگ جمهور باشلیغی میشل عون بیلن تیلفون آرقه لی اوچره شوو اوتکزدی.
ایردوغان بو اوچره شووده لبنان نینگ پایتختی بیروتده منفجره موادلر بولگن دیپوده یوز بیرگن پارتلش حادثه سیده اولگنلرگه الله تعلی دن مغفرت یره لیلرگه عاجل شفا تیله دی.
ایردوغان میشل عون گه ساغلیق نی سقلش ساحه سی قاله ویرسه احتیاج بولگن تورلی ساحه ده انسانی همکارلیک که آماده ایکن لیکلرینی بیلدیردی.
تورکیه بویوک ملت مجلسی باشلیغی مصطفی شن توپ، بیروتده گی پارتلش بیلن تیگیشلی لبنان خلقی گه قیغوداشلیک بیلدیردی.
شن توپ تویتر آرقه لی شولرنی یازگن:
"بیروتده یوز بیرگن ییقووچی پارتلش نینگ سببی انیقلنمه گن بولسه هم متاسفانه کوپلب کیشی اولیب یره لنگن. یره لنگن ایککی نفر وطنداشیمیزگه و لبنان خلقی گه قیغوداشلیک بیلدیره من. تورکیه انچه اولکه ده بولگنی دیک لبنان خلقی گه هم یاردم قولینی اوزه ته دی" دیب یازگن.
جمهور باشلیغی اورینباسری فواد اوکتای، پارتلش حادثه سی بیلن تیگیشلی پیامیده؛
"لبنان خلقی نینگ دردیگه قیغوداش میز. تورکیه اوله راق هردایم یاردم گه تیارمیز" دیب ایتدی.
تشقی ایشلر وزیری مولود چاووش اوغلی بیروتده یوز بیرگن پارتلش بیلن تیگیشلی تویتر آرقه لی تورکچه، عربچه و انگلیسچه یازگن پیامیده شولرگه اورین بیرگن:
"بیروت بندریده یوز بیرگن انفجارده حیاتینی یوقاتگنلرگه الله تعلی دن مغفرت و دوست قرینداش لبنان خلقی گه قیغوداشلیک بیلدیره من. اینگ بویوک آرزومیز تلفات نینگ آرتیب کیتمس لیگی دیر. لبنانلیک قرینداشلریمیزگه تورلی همکارلیک که تیارمیز" دیب ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
